
             Nr.23/194/2003

AVIZ

asupra proiectului de Lege privind aprobarea Ordonanţei 

Guvernului nr.65/2003 pentru modificarea Legii serviciilor 

publice de gospodărie comunală nr.326/2001



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare, cu proiectul de Lege privind aprobarea Ordonanţei Guvernului nr.65/2003 pentru modificarea Legii serviciilor publice de gospodărie comunală nr.326/2001, trimis cu adresa nr.594 din 6 octombrie 2003, înregistrată sub nr.23/194/2003 din 07.10.2003.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege în şedinţa din 21 octombrie 2003.

Membrii comisiei au examinat ordonanţa supusă aprobării, expunerea de motive, avizul Consiliului Legislativ şi au adresat întrebări invitaţilor: dl.Ioan Radu - preşedinte ANRSC şi dl.Cătălin Gâscan - şef serviciu juridic ANRSC.



În raport de obiectul şi conţinutul său, proiectul de lege face parte din categoria legilor ordinare.

În urma dezbaterilor, cu unanimitate de voturi, s-a hotărât avizarea favorabilă a proiectului de lege cu următoarele amendamente admise:

Articol unic - Legea serviciilor publice de gospodărie comunală nr.326/2001, publicată în Monitorul Oficial al României, Partea I, nr.359 din 4 iulie 2001, cu modificările şi completările ulterioare, se modifică după cum urmează:

1. Litere h) şi i) ale alineatului (3) al articolului 14 vor avea următorul cuprins:

"h) descentralizarea serviciilor publice, restrângerea şi reglementarea ariilor unde prevalează condiţiile de monopol;

i) stabilirea cadrului legal în fixarea tarifelor şi urmărirea evoluţiei acestora pentru serviciile publice de gospodărie comunală."

2. Alineatele (1), (2) şi (6) ale articolului 23 vor avea următorul cuprins:

....................... (nemodificat textul Ordonanţei Guvernului nr.65/2003).

Motivaţie: Nici un serviciu public de gospodărie comunală, dintre cele reglementate de ANRSC, nu are caracter de monopol natural.

                    PREŞEDINTE,                                              SECRETAR,

                      István Antal                                                Aurelia Vasile

Expert, Silvia Vlăsceanu

